hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu hu hu en hu hu hu en hu en hu hu hu en hu hu en hu en hu hu hu pl hu hu hu hu hu hu hu sl de hu hu hu en hu
Nem fakuló homlokzati festék kiválasztása | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
Amikor kiválasztja a homlokzati festék vagy a vékony vakolatréteg ideális színárnyalatát, a megfelelő stabilitás biztosításához nagyon fontos, hogy milyen színezőpasztát fog használni. A homlokzati festékek a beltéri festékekkel ellentétben különböző időjárási hatásoknak, például napsütésnek, esőnek, hőnek és hidegnek vannak kitéve.
A színezőpaszták gyártói számára nagy kihívást jelent az, hogy számos színárnyalatot tudjanak kínálni, miközben fenntartják a jó minőséget és stabilitást.
A paszta kiválasztásakor a homlokzati festék színezéséhez figyelembe kell venni a különbségeket a szerves és szervetlen festékanyagok között. A fő különbség a fedőképességben, tisztaságban, valamint időjárás- és UV-állóságban tapasztalható. A szervetlen festékanyagok szerkezetük miatt lényegesen jobb időjárás- és UV-állóságot biztosítanak, ami nagy előny a homlokzati festékek esetében.
A szervetlen festékanyagok lehetnek természetesek vagy szintetikusak, és rendszerint fémoxidokra, fémsókra és komplex szervetlen festékanyagokra osztjuk őket. A szervetlen festékanyagok összetételük miatt gyakran nem átlátszók, és nehezebben oldódnak, mint a szerves festékanyagok. A legnagyobb előnyük az, hogy ellenállnak a fakulásnak, ami a homlokzati festékeknél rendkívül fontos.
A szerves festékanyagok olyan szénhidrogének, melyek kettős kötései fotokémiai reakciókat tesznek lehetővé, amelyek az árnyalat nemkívánatos megváltozását okozzák.
A kifakulás valójában egy olyan folyamat, melyben az ultraibolya energia megváltoztatja a festékanyag vegyi összetételét, és olyan összetevő jön létre, melyben kevesebb színanyag van, vagy egyáltalán nincs benne színanyag. Az eredményt nem a színanyagok koncentrációjának csökkenése okozza, hanem olyan nemlineáris vegyi folyamatok, melyekben a festékanyag színét adó kromofórok lebomlanak, így megváltozik az eredeti árnyalatuk.
Vegyi és fizikai sajátosságaik miatt a szerves festékanyagok nagyon érzékenyek az időjárás hatásaira, ami kifakulást okoz. A szín elvesztése a színes réteg tulajdonságait is rontja. Ezt figyelembe kell venni a homlokzati festékekhez használt színezőpaszták fejlesztése során, és az agresszív környezettel szemben ellenálló szervetlen festékanyagokat kell használni.
A színezőpasztákban levő színezőanyagokat sokkal könnyebb lenne kiválasztani, ha a homlokzati festékekben csak szervetlen festékanyagokból készült, földszerű színárnyalatokat használnánk. Napjainkban azonban a fogyasztók igényei magasabbak, ezenkívül kedvelik az élénk árnyalatokat, melyek elkészítéséhez szerves festékanyagokra van szükség. A szervetlen festékanyagok utóbbi időben lezajlott komplex fejlődése lehetővé teszi, hogy ne csak földszínű, hanem élénkebb színárnyalatokat is választhassunk.
A homlokzati festékeknek rendszerint magasabb a térfogategységre eső festékanyag-tartalma (pigment volume concentration, PVC), és olyan porózus réteget képeznek, melybe a gázok, például az oxigén és a levegő be tudnak hatolni. UV-sugarakkal kombinálva ez olyan körülményeket teremt, melyek károsíthatják a festékanyagokat.
Egy színanyag vegyi ellenálló képessége laboratóriumi tesztekkel egyértelműen meghatározható, de a környezetvédelmi tényezőkkel szembeni ellenálló képesség felmérése lényegesen nehezebb.
Az egyetlen olyan módszer, mellyel pontosan meghatározható egy színanyag hatékonysága, az, hogy beszínezzük a bevonatot, felvisszük a felületre, majd a garanciális időtartam alatt kitesszük a tervezett körülményeknek. Sajnos ez a fajta teszt rendszerint időigényes és drága, és az eredmények a kitettség helyszínétől függően jelentősen eltérhetnek.
A színanyagok színtartósságát az ISO 105 B02 szabvány határozza meg. A színanyagokat színtartósság szempontjából a Blue Wool (kék gyapjú) skála kategorizálja 1-től 8-ig terjedő értékekkel, ahol a 8 kitűnő színtartósságot jelent. A festékanyagok időjárás-állóságát az ISO 105 A02 szabvány határozza meg, mely a festékanyagokat a Grey (szürke) skála alapján osztja be 1-től 5-ig; az 5 azt jelenti, hogy a szín egyáltalán nem változott meg.
A Helios homlokzati festékeinek és vakolatainak készítése során csak a legmagasabb fény- és időjárás-állósággal rendelkező szervetlen festékanyagokat használunk a HGMIX keverőrendszer színezőpasztáihoz.
Természetesen amellett, hogy szervetlen festékanyagokon alapuló színárnyalatot választ, az is fontos, hogy jó minőségű homlokzati festéket vagy vakolatot válasszon, melynek összetétele és különösen a kötőanyag típusa és mennyisége jelentősen befolyásolja a homlokzati bevonat UV- és időjárás-állóságát. A jó minőségű bevonatok fontos előnye az alacsony vízelnyelés, ami megakadályozza a mechanikai károsodást, és meghosszabbítja a homlokzat élettartamát. A SPEKTRA homlokzati festékek és vakolatok vízelnyelése minimális; a SPEKTRA Top Dry homlokzati festék ebben a szegmensben kitűnik nagyon jó UV- és időjárás-állóságával.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva